ET
L 229/38
Euroopa Liidu Teataja
18.9.2023
g) annab nõu ja soovitusi käesoleva määruse järjepideva rakendamise kohta, hõlbustades liikmesriikidevahelist koostööd ja teabevahetust käesoleva määrusega seotud küsimustes. 3.
Euroopa pooljuhtide nõukoda nõustab komisjoni pooljuhtidega seotud rahvusvahelise koostööga seotud küsimuses.
Selleks võib ta arvesse võtta sidusrühmade, sealhulgas protsessori- ja pooljuhttehnoloogiate tööstusliidu seisukohti.
Euroopa pooljuhtide nõukoda arutab korrapäraselt järgmisi küsimusi ja teavitab komisjoni arutelude tulemustest: a) kuidas tõhustada liidu ja kolmandate riikide vahelist koostööd üleilmses pooljuhtide väärtusahelas, võttes arvesse olemasolevaid rahvusvahelisi koostöölepinguid kolmandate riikidega; b) milliseid kolmandaid riike võiks pooljuhtidega seotud tõhustatud rahvusvahelise koostöö puhul prioriseerida, võttes arvesse järgmist: i)
vastastikune täiendavus ja omavaheline seotus pooljuhtide tarneahelas;
ii) mõju, mida avaldavad pooljuhtide tarnimisele kaubanduspoliitika, tariifid, ekspordipiirangud, kaubandustõkked ning mõju, mida avaldab liidu peamiste turuosaliste äritegevuse sulgemine, tegevuse üleviimine või omandamine kolmandates riikides asutatud üksuste poolt, lähtudes avalikult kättesaadavast teabest; iii) võimalik panus varustuskindlusse, võttes arvesse nende pooljuhtide või vahesaaduste tootmiseks vajalike pooljuhtide, vahesaaduste ja toorainete tootmisvõimsust; iv) kõnealuse kolmanda riigi ja liidu vahelised kehtivad koostöölepingud.
Käesolev lõige ei piira Euroopa Parlamendi ja nõukogu aluslepingute kohaseid õigusi. 4.
Euroopa pooljuhtide nõukoda tagab asjakohasel juhul koordineerimise, koostöö ja teabevahetuse liidu õiguse alusel loodud asjaomaste kriisile reageerimise ja kriisiks valmisoleku struktuuridega.
Artikkel 29
Euroopa pooljuhtide nõukoja struktuur 1.
Euroopa pooljuhtide nõukoda koosneb kõikide liikmesriikide esindajatest.
Euroopa pooljuhtide nõukoja eesistujaks on komisjoni esindaja. 2.
Iga liikmesriik nimetab Euroopa pooljuhtide nõukotta kõrgetasemelise esindaja.
Kui see on funktsiooni ja eksperditeadmiste osas asjakohane, võib liikmesriigil seoses Euroopa pooljuhtide nõukoja eri ülesannetega olla rohkem kui üks esindaja.
Igal Euroopa pooljuhtide nõukoja liikmel on asendusliige.
Üksnes liikmesriikidel on hääleõigus.
Igal liikmesriigil on esindajate arvust olenemata ainult üks hääl. 3.
Euroopa pooljuhtide nõukoda võtab oma esimesel istungil eesistuja ettepaneku alusel ja tema nõusolekul vastu oma töökorra.
4.
Eesistuja võib konkreetsete küsimuste uurimiseks moodustada alalisi või ajutisi allrühmi.
Asjakohasel juhul kutsub eesistuja sellistesse allrühmadesse vaatlejatena nõu andma pooljuhtide väärtusahela esindusorga­ nisatsioone, protsessori- ja pooljuhitehnoloogiate tööstusliitu, ametiühinguid ning pooljuhtide kasutajaid liidu tasandil.
Luuakse allrühm, kuhu kuuluvad liidu teadus- ja tehnoloogiaorganisatsioonid, et uurida strateegiliste tehnoloogiasuundade konkreetseid aspekte ja anda sellest aru Euroopa pooljuhtide nõukojale.